भारतीय खाद्य निगम का गेहूं जमौर गोदाम में उतारा जा रहा है। गोदाम में ट्रक की काफी लंबी लाइनें लगी हुई हैं। टोकन के हिसाब से बीस-बीस गाड़ियों को प्रवेश कराया जाता है। इसके बावजूद कुछ ट्रक वालों ने बगैर टोकन और बिन लाइन में लगे दबंगई के बल पर शुक्रवार की दोपहर गोदाम ट्रक प्रवेश करने की कोशिश की गई। इस पर पहले से टोकन लेकर लाइन में खड़े ट्रक वालों और यहां मौजूद सुरक्षा कर्मियों ने इसका विरोध किया। दबंग लोग पुलिस कर्मियों ने भिड़ गए। उनकी पिटाई कर दी गई। इसको लेकर बवाल होने लगा और गोदाम में भगदड़ मच गई। कुछ दबंगों ने हवाई फायरिंग कर दहशत भी फैलाई। आनन फानन में यहां काफी संख्या में पुलिस फोर्स पहुंच गया, तभी हमलावर बाहर खड़ी कार में सवार होकर फरार हो गए। मौके पर पहुंची पुलिस ने एक ड्राइवर बाबू पुत्र बहादुर अली को दबोच कर थाने ले आई। पुलिस ने तीन ट्रक भी कब्जे में ले लिए हैं।